
О Б Щ И Н А   Р А З Г Р А Д

З А П О В Е Д

№ РД-758/08.07.2026 г.


Подадено е искане с вх. №  2117-43 от 23.04.2026 г. от Петя ………. Маринова, чрез пълномощник Милен ………. Русев, съгласно Пълномощно с рег. № 3304 от 23.09.2025 г. за удостоверяване на подписите върху документа на нотариус с рег. № 312 на Нотариалната камара с район на действие РС Разград и Николай ………. Александров, чрез пълномощник Милен ………. Русев, съгласно Пълномощно с рег. № 3751 от 29.10.2025 г. за удостоверяване на подписите върху документа на нотариус с рег. № 312 на Нотариалната камара с район на действие РС Разград - собственици на поземлени имоти с идентификатори 18589.501.674, за който са отредени части от различни парцели в квартал 55 /петдесет и пет/, по плана на с. Гецово, община Разград и 18589.501.1674 по одобрената със Заповед № РД-18-4 от 24.01.2008 г. на Изпълнителния Директор на АГКК кадастрална карта и кадастрални регистри /КККР/ на с. Гецово, община Разград да се изменят одобрените със заповед № 1050 от 22.11.1965 г. на Зам. председателя на Окръжен народен съвет – Разград план за регулация и план за застрояване.
Поземлен имот с идентификатор 18589. 501.1674 съгласно недействащия план на с. Гецово от 1916 г. е бил част от дворищно-регулационния план на населеното място (кв. 47, парцел VII-104). С действащия план на с. Гецово от 1965 г. същият е изключен от регулацията. 
Искането на възложителите е от поземлени имоти с идентификатори 18589. 501.674 и 18589.501.1674 по КККР на с. Гецово да се образува един нов урегулиран поземлен имот /УПИ/ с № XIII-170 /тринадесет римско тире сто и седемдесет арабско/ с отреждане „За жилищни функции“, като вътрешните и крайните регулационни линии се поставят по одобрените кадастрални граници, със застрояване съгласно инвестиционните им намерения и се създаде нова улична регулация, определена от О.Т. 88 до нова О.Т. 301.
Представени са писмо с изх.№ И-2801/11.06.2026 г. от РИОСВ-Русе, с което информират възложителите,  че инвестиционното предложение не подлежи на процедура по екологична оценка и не е необходимо да се извършва оценка за въздействието на околната среда и удостоверение за приемане на проект за изменение на кадастралната карта и кадастралните регистри № 25-92419-02.04.2026 г. за обект поземлени имоти с идентификатори:  18589.501.1674, 18589.501.170, 18589.501.674.
Във връзка с гореизложеното и на основание  чл. 129, ал. 2, чл. 134, ал. 1, т. 1, ал. 2, т. 2 и т. 6 от Закон за устройство на територията /ЗУТ и чл. 3, ал. 9 от Правилника за прилагане на ЗОЗЗ, заявление с вх. №  2117-43 от 23.04.2026 г. от Петя ………. Маринова и Николай ………. Александров, чрез пълномощник Милен ………. Русев за двамата и Решение № IV по Протокол № 6 от 25.06.2026 г. на ОЕСУТ, 

З А П О В Я Д В А М:

Одобрявам изменение на подробен устройствен план - план за регулация и застрояване /ПУП-ПРЗ/ на част от квартал  55 /петдесет и пет/, по плана на с. Гецово, с ЕКАТТЕ 18589, община Разград, като за поземлени имоти с идентификатори 18589.501.674 и 18589.501.1674 се образува един нов урегулиран поземлен имот /УПИ/ с № XIII-170 /тринадесет римско тире сто и седемдесет арабско/ с отреждане „За жилищни функции“, като вътрешните и крайните регулационни линии се поставят по одобрените кадастрални граници, създавам нова улична регулация, определена от О.Т. 88 до нова О.Т. 301 по зелени, кафяви и червени линии, поправки, щрихи и надписи със застрояване съгласно приложените проекти, представляващи неразделна част от заповедта. 
Настоящата заповед да се съобщи по реда на Административнопроцесуалния кодекс  на заинтересованите лица, които могат да я обжалват в 14-дневен срок от съобщаването ѝ чрез Община Разград пред Административен съд гр. Разград по реда на чл. 215 от Закона за устройство на територията.


ДОБРИН ДОБРЕВ	
Кмет на Община Разград

